text: Chauffør slipper for fængsel efter dødsulykke
  13 maj 2015 kl. 14.03
  Tre mennesker mistede livet i alvorlig ulykke. Alligevel slipper lastbilchauffør for fængsel.
  
  En 23-årig lastbilchauffør idømmes otte dagbøder a 500 kroner efter et af de senere års værste trafikulykker.
  Det har Retten i Horsens afgjort onsdag eftermiddag.
  Manden risikerer desuden at miste kørekortet i tre år, hvis han overtræder færdselsloven igen.
  Tre personer mistede livet, og flere kom alvorligt til skade, da chaufføren i sin lastbil hamrede ind i en personbil og forårsagede et stort harmonikasammenstød på motorvejen ved Hedensted 5. december sidste år.
  Anklagemyndigheden mente, at chaufføren skulle idømmes fængsel i tre måneder, men det afviste retten på trods af, at den tiltalte blev fundet skyldig i uagtsomt manddrab, uagtsom legemsbeskadigelse og i at have overtrådt færdselsloven.
  Se kommentarer til dommen fra specialanklager Thomas Steensen og forsvarer Henning Hougaard her.
  Varighed 0:45
  